open-index/open-wikipedia-markdown huggingface dataset:
Винс Картер

**Винсент Ламар Картер** (, *1977 оны нэгдүгээр сарын 26-нд Флорида мужийн Дейтона Бич хотод төрсөн*) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Мемфис Гриззлис багийн тоглогч юм. Тэрээр жижиг довтлогч болон шидэгч-хамгаалагчийн байрлалд тоглодог. 1998 оны драфтаар Голден Стэйт Уорриорз багт сонгогдсон ч Торонто Рэпторс тэр дор нь эгнээндээ элсүүлж, улмаар Нью-Жерси Нетс болон Орландо Мэжик багуудад дамжин тогложээ. Сагсан бөмбөгчин Трэйси Макгрэди бол түүний үеэл дүү.

## Товчхон
Картерийн сод амжилтуудыг товчхон дурдахад 2000 онд Америкийн шигшээ багт багтан Сиднейн олимпт түрүүлсэн бол 2001 оны нэгдүгээр сарын 17-нд Нью-Йорк Никс багтай хийсэн НБА-гийн тоглолтонд замналын турш дахь "" авсан юм. 20000 давуулан оноо авсан өнөө цагийн 30 шилдэг тоглогчдын нэг Картер анх 1998 оны драфтаар №5 дахь сонголтоор НБА-д орж ирж байв. 1999 онд Торонто Рэпторс багт 50 тоглолтонд 18.3 оноо дунджилсан нь НБА-гийн шилдэг залуу тоглогчийн шагнал авахад хангалттай байсан юм. Тэр 2000 онд улирлын турш 25.7 оноо дунджилсан бөгөөд цагирагт довтлох тэмцээнд түрүүлж, холимог оддын тоглолтонд гарамгай дамжуулалтаараа ялгарч байлаа. Түүнчлэн 2001 онд 82 тоглолтын турш 27.6 оноо дунджилсан нь дээд үзүүлэлт нь байлаа.

Нью-Жерси Нетс багт алба хаасан таван жилийн хугацаанд Картерийн хувьд тоглолтын идэвхи жаахан суларсан мэт түүний статистик үзүүлэлтээс харагдах мэт авч тун амжилттай тоглож байсан билээ. Энэ багт Майами Хит багийн эсрэг 2005 онд тоглохдоо 51 оноо авсан нь түүний шилдэг үзүүлэлт төдийгүй, гучин насны босго давсан жилдээ буюу 2007 онд Финикс Санз багтай тоглосон тоглолтон дээр 47 оноо, 18 самбар, 12 дамжуулалтаар трипл-дабл хийсэн нь гайхам байсан юм.

2011 оны арванхоёрдугаар сарын 10-нд бүтэн улирал Финикс Санз багтай өнгөрүүлсэн гэрээгээ өндөрлөж Даллас Маверикс багт ирсэн юм. 2012 оны арваннэгдүгээр сарын 25-нд Лейкерс (89:115) багтай тоглосон Далласын тоглолтонд Картер НБА-гийн 1000 дахь тоглолтоо хийж байв.

2014 оны долоодугаар сарын 12-нд Мемфис Гриззлистэй гурван жилийн гэрээг 12,2 сая доллараар байгуулав.
## Тоглох ур чадвар
Картерийн тоглолтын хэв маягийн тухайд дундаж нуруутай, бадриун чийрэг биетэй тул хурд хүчний тэсрэлттэй, үсрэлт сайтай, замналын туршид 1500 гаруй холын зайн шидэлтийг амжилттай болгосон гэхээр шидэлт тун сайн гэдгийг харуулж байна. Түүнийг "Винсенити", "Хагас хүн" гэж хочлох нь олонтаа.

## Эшлэл
## Холбоос
* Профайл - НБА
* Үзүүлэлт - www.basketball-reference.com
* Үзүүлэлт - www.sports-reference.com
* Албан ёсны цахим хуудас
* Twtter

Ангилал:1977 онд төрсөн
Ангилал:Сагсан бөмбөгийн шидэгч-хамгаалагч
Ангилал:АНУ-ын сагсан бөмбөгчин
Ангилал:2000 оны зуны олимпод оролцогч
Ангилал:Бүх оддын тоглолтонд оролцогч
Ангилал:АНУ-ын олимпын аварга
Ангилал:НБА-гийн тоглогч
Ангилал:Мемфис Гриззлис багийн тоглогч
Ангилал:Сагсан бөмбөгийн жижиг довтлогч
Ангилал:Америкчууд
Хөвд

**Хөвд** нь Зүүн өмнөд Азиас гаралтай ба нэг их гэрэл шаардаад байдаггүй, ихэвчлэн чийглэг, сүүдэр газар ургадаг ургамал юм.

Хөвд бол 35000 орчим зүйлтэй, ногоон ба хүрэн замгаас үүсэлтэй, маш өргөн тархсан ус чийг ба хуурай газар ургахад зохилдсон, найлзуургүй архегонит ургамалд хамаарагдах спорт дээд ургамал юм. Монгол оронд 38 овгийн 162 төрөлд багтах 417 зүйлийн хөвд ургадаг. Хөвдийг дагнаж судалдаг шинжлэх ухааныг бриологи гэнэ.

## Бүтэц
Хөвдөд жинхэнэ үндэс хөгжөөгүй тул түүний үүргийг үндсэнцэр буюу ризоид гүйцэтгэнэ. Ризоид нь хөвдийг хөрсөнд бэхлэх үүрэгтэйгээс гадна мөн хооллолтод оролцдог.
Ишний хэлбэр хэмжээ харилцан адилгүй бөгөөд харьцангуй намхан нарийхан, бор ногоон, саарал ногоон, ногоон зэрэг өнгөтэй, ихэвчлэн эгц босоо байдаг.
Навч нь жижигхэн, дугуй, зууван, шугамархуу, юлдэрхүү зэрэг хэлбэртэй бөгөөд ишин дээр шигүүдүү байрладаг.

## Хоололт, үржил, хөгжил
Хөвд автотроф хоололттой ургамал юм. Ризоид нь ус түүнд ууссан эрдэс бодисыг хөрснөөс бүх биеийнхээ гадаргуугаар шингээж авдаг. Харин навчинд тэрхүү шингээн авсан ус, нүүрсхүчлийн хий хоёроос нарны гэрлийн оролцоотойгоор шим бодис, цардуул үүсч хооллодог.
Хөвд бэлгийн бус, бэлгийн болон вегетатив үржлээр үрждэг.
Бэлэг бусын үржил нь спороор үржих ба спорууд нь хонхорцог дотор боловсордог.
Спорт хонхорцог нь шилбэ, хонхорцогоос тогтдог ба тэдгээрийн хэлбэр олон янз байдаг.
Бэлгийн үржлийн үед тусгай эр бэлгийн эрхтэн антерид, эм бэлгийн эрхтэн архегон спороос ургасан бие дээр үүсдэг. Бэлгийн үржил нь усан орчинд явагдана.
Хөвдийн амьдрал гаметофит, спорофит гэсэн 2 шатаар ээлжлэх бөгөөд гаметофит нь хавраас намар хүртэл хагдарч унатлаа удаан хугацаагаар үргэлжилнэ.
Харин спорт хонхорцог нь хөвдийн спорофит юм.
Спорофит нь хүрэн улаан юм уу боровтор өнгөтэй, шим бодисыг бий болгодоггүй учраас иш навчин дээрээ шимэгчилж амьдардаг. Спорофит нь богинохон настай, спорт хонхорцогт боловсорсон спор нь гадагш цацагдан хөрсөнд унана. Спороос нарийхан утаслаг биеүд хөгжсөнөөр хөвдийн амьдралын шат, удам үеийн хөгжил эхэлдэг.

## Голлох төлөөлөгчид
Хөвдөөс хамгийн элбэг нь навчит хөвд юм. Мниум, хөхөө маалинга, птилиум, цагаан хөвд буюу хүлрийн хөвд, модорхуу климациум зэрэг нь бүгд навчит хөвд юм.

## Тархац, ач холбогдол
Хөвд ихэвчлэн ойд ургадаг. Мөн модны хожуул, хад асгын сүүдэрт тааралдана. Монгол орны Хангай, Хөвсгөл, Хэнтийн уулархаг нутгаар элбэг бөгөөд ойн бүлгэмдлийн чухал бүрэлдэхүүн юм. Цаа буга зэрэг амьтдын үндсэн тэжээл болдог ба байшин чигжиж дулаалгад ашигладаг.
Мөн хүлрэн хөвдийг түлээ түлшинд хэрэглэнэ.

Хөвд нь маш хурдан ургадаг ба аквариумд маш содон чимэг болж чаддаг (модны үзүүрт боох, хөвдөн хана хийx, xөвдөн бөмбөг), мөн хөвд нь зулзаганы орогноx маш том орон зай болж чаддаг. Хөвдийг байнга сайн цэвэрлэx xэрэгтэй.

Ангилал:Ургамал
Шейн Ларкин

**Дешон "Шейн" Ларкин** (, *1992 оны аравдугаар сарын 12-нд Охайо мужийн Цинциннати хотод төрсөн*) — Турк мэргэжлийн сагсан бөмбөгчин бөгөөд Үндэсний сагсан бөмбөгийн холбооны Нью-Йорк Никс багийн холбон тоглогч юм. 2013 оны драфтаар №18 сонголтоор Атланта Хокс багт сонгогдсон ч Даллас Маверикс багт тэр дороо шилжиж ирсэн байдаг.

## Товчхон
Шейн Ларкин драфтын 18 дугаар сонголтоор Атланта Хокс багт очих үед Даллас Маверикс баг Лукас Ногейр болон Жаред Каннингем нарын тоглогчдоороо солилцоо хийн эгнээндээ зорьж элсүүлжээ. Зуны лиг үргэлжлэх явцад Ларкин шагайндаа гэмтэл авч гурван сар гаруй эмчилгээний горимтой байв. 2013 оны арваннэгдүгээр сарын 18-нд анхны улирлын тоглолтондоо оролцож, гурав гурван оноо, дамжуулалт өгч багтаа нэмэрлэжээ. Шинэ улиралд багтаа төдийлөн идээшиж амжаагүй байгаа Ларкиныг хөгжлийн лигийн "Техас Лежендс" баг хэсэг хугацаанд тоглуулж байгаа.

2014 оны зургаадугаар сарын 25-нд Даллас Нью-Йорк Никсээс Тайсон Чендлер, Рэймонд Фелтоныг авахын тулд Ларкиныг Хосе Кальдерон, Самюэль Далемберт, Уэйн Эллингтон болон 2014 оны драфтын II тойргийн сонголттой илгээв.
## Эшлэл
## Холбоос
* Майами - Намтар
* ESPN - Намтар 

Ангилал:1992 онд төрсөн
Ангилал:Сагсан бөмбөгийн холбон тоглогч
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Нью Йорк Никс багийн тоглогч
Ангилал:Америкчууд
Арсболд

**Арсболд** (Арсболод, Арцболд) нь Даян хааны Мандухай сэцэн хатнаас 1488 онд мэндэлсэн. Түүний ихэр Барсболд хаан. Түүнд Даян хаан баруун 3 түмний Долоон Түмэд буюу 7 отог Түмэдийг өгсөн. 1517 онд Даян хаан нас барсаны дараа Монголд улс төрийн бутрал эхэлсэн. 1520-иод оноос баруун түмэн хүчирхэгжиж эхэлсэн бөгөөд 1520-1530- аад оны үед ах Барсболдын хүү Алтаны эзэмшилд орсон.

## Гэр бүл
* Эцэг:Даян хаан
* Эх:Мандухай сэцэн хатан

#### Ах дүүс 
# Төрболд
# Улсболд 
# Барсболд хаан 
# Очирболд
# Алчболд
# Төрөлт гүнж
# Гэрэтү тайж
# Убсанз Чин тайж 
# Гэрэболд
# Гэрсэнз жалайр хунтайж

#### Хойчис
***Арсболд мэргэн тайж**
**1. Божигир тайж
***1. Дай Баатар хунтайж (?-1584): 1584 онд баруун Төвөдийг довтолж байгаад мориноос унаж нас барсан. 
****1. Үйзэн авай тайж
****2. Линху тайж
****3. Хатанбаатар тайж
****4. Самбуу тайж
***2. Мэргэн тайж
****1. Лавай тайж
****2. Сандан тайж
****3. Базай тайж
***3. Зоригт дайчин тайж: Түүний хүүхдүүд 1590-ээд онд Хөхнуурт нутаглаж байсан.
****1. Абан тайж
****2. Шанбан тайж
***4. Холч тайж: 1589 онд Хөх нуурын ойролцоох Тао гол (洮河) дахь Мин улсын нутаг руу дайрч дээрэм тонуул хийсэн. Хөх нуурт нүүж суусан.
****1. Тугч баатар тайж
****2. Гүдэн тайж
****3. Гүрү тайж
****4. Ахай нансо
***5. Гүдэн тайж
**2. Нонун тайж
***1. Борогчин тайж
****1. Арулай тайж
***2. хэцүү Сэнгэ тайж
****1. Чөхүр тайж

## Ном
*Лувсанданзан “Алтан товч” УБ., 1990 (хэвлэлд бэлтгэсэн Ц.Шагдар)
### Эшлэл
Ангилал:Боржигин
Ангилал:1488 онд төрсөн
Ангилал:16-р зуунд өнгөрсөн
Девин Харрис

**Девин Ламар Ха́ррис** (, *1983 оны хоёрдугаар сарын 27-нд Висконсин мужийн Милуоки хотод төрсөн*) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Даллас Маверикс багийн тоглогч юм. Харрис 2004 оны драфтаар Вашингтон Уизардс-Даллас Маверикс багт элсчээ.
## Товчхон
Харрис спортын гэр бүлд мэндэлжээ. Даллас хотын багт анхны улиралд дунджаар 15.4 минутыг талбай дээр өнгөрүүлсэн байна. Ашиг тоглолтын үзүүлэлт 14.6 байсан бөгөөд арваннэгдүгээр сарын шилдэг залуу тоглогчоор нэрлэгдэж байжээ.

Нью-Жерси Нетс багт байдаа 2008-2009 оны улиралд 21.3 оноо дунджилсан нь Харрис хувьд хамгийн шилдэг үзүүлэлт юм. 2008 оны арваннэгдүгээр сарын 7-нд Детройт Пистонс багтай тоглосон тоглолтонд Аллен Айверсоны эсрэг 38 оноо авсан нь тод тэмдэглэгдэн үлджээ.

## Эшлэл
## Холбоос
* ESPN.com — Девин Харрис
* Девин Харрис - NBA.com
* Девин Харрис - basketball-reference.com

Ангилал:1983 онд төрсөн
Ангилал:Сагсан бөмбөгийн шидэгч-хамгаалагч
Ангилал:АНУ-ын сагсан бөмбөгчин
Ангилал:Бүх оддын тоглолтонд оролцогч
Ангилал:НБА-гийн тоглогч
Ангилал:Даллас Маверикс багийн тоглогч
Ангилал:Сагсан бөмбөгийн холбон тоглогч
Ангилал:Америкчууд
Очирболд

**Очирболд** (Очирболод)нь 1490 онд Даян хааны их хатан Мандухайгаас мэндэлсэн. Тэрээр 3 ихэр бөгөөд ихэр нь Алчиболд, Арболд юм. Амгалан цагийн эхийг атган төрсөн учир ийм нэртэй юм. Очирболдыг шашин төрийн үйлийг тэгшилж яв гэж ийм нэр өгчээ. 1490 онд Мандухай хатан жирэмсэн байхдаа их цэрэг удирдаж Ойрадтай дайтах үедээ төрүүлсэн. Түүнд хожим нь Цахарын Хишигтин отог буюу аймгийг өмч болгон өгсөнөөр өдгөөгийн Хишигтин хошуу ноёдын өвөг нь болсон.

## Гэр бүл 
### Ах дүүс 
# Төрболд
# Улсболд 
# Барсболд хаан
# Арсболд
# Алчболд ихрийн өрөөсөн
# Арболд ихрийн өрөөсөн
# Төрөлт гүнж
# Убсанж Чин тайж 
# Гэрэтү тайж 
# Гэрэболд
# Гэрсэнз жалайр хунтайж

### Хойчис
***Очирболд тайж**
**1. Дарай тайж
***1. Онгондарай Сайн алаг тайж
****1. Мэргэн Шаралдай
*****1. Дарма бөх тайж
******1. Содном тайж
*******1. Манаху тайж
********1. Аюуш тайж
****2. Түмэй тайж
***2.Үйзэн баатар
****1. Нахуй (Ахуй) сэцэн тайж
*****1. Сүмир хунтайж
******1. Банди сэцэн тайж
*******1. Дилбү тайж (Жалбу тайж)
********1. Одсэр тайж
**2. Дарайсун тайж

## Эшлэл 
Ангилал:1490 онд төрсөн
Ангилал:16-р зуунд өнгөрсөн
Ангилал:Боржигин
Тэйшон Принс

**Тэйшон Дарелл Принс** (, 1980 оны хоёрдугаар сарын 28, Калифорни, Комптон) — Америкийн мэргэжлийн сагсан бөмбөгчин бөгөөд НБА-гийн «Детройт Пистонс» багт тоглодог.

## Замнал
Принс Домингес дунд сургууль болон Кентаккийн коллежийг төгсчээ. Коллежид байхдаа сагсан бөмбөгийн спортоор амжилт гаргаж эхэлсэн түүний оюутан ахуй цагийн хамгийн том шагнал бол  тэмцээний зүүн өмнөд бүсийн шилдэг тоглогчоор нэрлэгдсэн явдал. 2002 онд драфтаар «Детройт Пистонс» багт очиж эхний хоёр улиралд амжилттай тоглосоноор багийн түлхүүр тоглогч болж чадсан юм. 2004 онд багийнхаа хамтаар НБА-гийн аварга цолыг хүртэх үед Принс хасагдах шатны 23 тоглолтонд 9.9 оноо, 6 бөмбөг авалтыг дунджилж, шувтаргын тоглолтонд "содон хаалт" хийсэн зэрэг нь багаа ялалтанд хүргэх түүний тэмцлийг харуулж байв. 2007 онд Принсийг АНУ-ын шигшээ баг бүрэлдэхүүндээ багтаан олимпын наадмын бэлтгэлд гарсан бөгөөд Хятадын нийслэл Бээжин хотноо зохиогдсон зуны XXIX удаагийн олимпт түрүүлж олимпын аварга болж байв. Түүнчлэн 2007 онд Америк тивийн аварга болж байсан. 2013 онд «Детройт», «Мемфис Гриззлис» багтай тоглогч солилцохоор болж, нэгдүгээр сарын 30-нд «Мемфис Гриззлис» багт Принс гурван жилийн гэрээгээр элссэн юм. 

2015 оны хоёрдугаар сарын 19-нд Луижи Датоме, Йонас Йеребко нараар солигдон «Детройттойдоо» эгэсэн.

## Лавлах холбоос
## Гадны холбоос
* Албан ёсны цахим хуудас
* Профайл - NBA

Ангилал:1980 онд төрсөн
Ангилал:Америкчууд
Ангилал:АНУ-ын сагсан бөмбөгчин
Ангилал:2008 оны зуны олимпод оролцогч
Ангилал:АНУ-ын олимпын аварга
Ангилал:НБА-гийн тоглогч
Ангилал:Детройт Пистонс багийн тоглогч
Ангилал:Мемфис Гриззлис багийн тоглогч
Еврейчүүд

**Еврей** — эртний Израилд үүсээд Европ даяар тархаж хоёр мянганы дараа 1948 онд өөрийн гэх Израил улсыг байгуулсан, Америкт бас олноор байгаа семит төрлийн хэлтэй ард түмэн, 14 сая хүнтэй **үндэстэн**.

## Хүн ам, газар нутаг 
## Цахим холбоос 
## Тэмдэглэл 
## Эшлэл 

Ангилал:Еврей
Ангилал:Ази дахь угсаатан
Эд Дэвис

**Эдвард Адам «Эд» Дэвис** (; 1989 оны зургаадугаар сарын 5) — Америкийн мэргэжлийн сагсан бөмбөгчин. Тэрээр НБА-гийн «Лос-Анжелес Лейкерс» багт хүчний довтлогчийн байрлалд тоглодог бөгөөд 2010 онд драфтлагдаж Торонто Рэпторс баг түүнийг сонгож байжээ. 

## Замнал
Дэвис Өмнөд Каролинагийн их сургуулийн багт хоёр улирал тогложээ. Тодруулбал, 2009 онд 38 тоглолтонд 14 минут тоглохдоо 6,7 оноо, 6,6 самбараас бөмбөг авалтыг дунджилж, багийн хамт NCAA-д түрүүлсэн бол 2010 онд 23 тоглолтонд 27,9 минут тоглохдоо 13,4 оноо, 9,6 бөмбөг авалтыг дунджилсан нь драфтад элсэх боломжийг олгосон байна. Драфтад №13 дахь сонголтоор «Торонто Рэпторс» багт очсон юм. Тус багт 2011 оны дөрөвдүгээр сарын 5-нд Нью-Йорк Никс багийн эсрэг тоглохдоо 22 оноо авсан нь Дэвисийн хувьд оноо авалтын шилдэг үзүүлэлт юм.

2013 оны нэгдүгээр сарын 30-нд «Мемфис Гриззлис» багт элссэн. 

2014 оны долдугаар сарын 23-нд «Лос-Анжелес Лейкерстэй» гэрээлсэн.

## Лавлах холбоос 
## Гадны холбоос 
* 
* Профайл -RealCollegeBasketball.com
* Профайл - NBA.com

Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Мемфис Гриззлис багийн тоглогч
Ангилал:Лос-Анжелес Лейкерс багийн тоглогч
Ангилал:Сагсан бөмбөгийн хүчний довтлогч
Ангилал:Америкчууд
Ангилал:1989 онд төрсөн
Кваме Нкрума

thumb|120px|Кваме Нкрума
**Фрэнсис Нвиа Кофи Ква́ме Нкру́ма** (; 1909-1972) — Ганын философич, нийгэм ба улс төр судлаач, тусгаар тогтносон Гана улсын анхны ерөнхийлөгч  (1960—1966), анхны ерөнхий сайд (1957—1960), фельдмаршал (1965).

Тэрээр Африк тив колоничлолоос ангижрах эгзэгтэй үед Африкийн хурал чуулганыг зохион байгуулж Африкийн Холбоог үүсгэн байгуулалцжээ.
## Гадаад холбоос
Ангилал:Ганын ерөнхийлөгч
Ангилал:Ганын гадаад хэргийн сайд
Ангилал:Ганын зохиолч
Ангилал:Зохиогч
Ангилал:20-р зууны утга зохиол
Ангилал:Панафриканист
Ангилал:Их Британийн Нууц Зөвлөлийн гишүүн
Ангилал:Италийн Бүгд Найрамдах Улсын Гавьяаны одон шагналтан (их загалмай одонгийн гинжтэй)
Ангилал:Лениний нэрэмжит олон улсын энхтайвны шагналтан
Ангилал:Ганачууд
Ангилал:1909 онд төрсөн
Ангилал:1972 онд өнгөрсөн
Зүүнгарын хаалга

thumb|275px|Зүүнгарын хаалгын байгаа газрыг чагтлав.

**Зүүнгарын хаалга** (Зүүнгарын гүүр) гэж баруун талын Зүүнгарын Алатау, зүүн талын Барлаг нурууны завсраар гарсан, урагшаа Зүүнгарын тал, хойшоо Балхаш-Алакөлийн хотгорыг холбосон далайн түвшнээс дээш 300-400 м өндөр, 10 км өргөн, 50 км урт харгуй, хөндий говь газар юм. 

Казахын Алакөл нуур, Хятадын Эв нуур хоёр талд нь бий. Эв нуур монголын өөртөө засах Бортал тойрогт байрладаг.

Үргэлжилсэн их уул нуруудыг сэтлэн Зүүнгарын хаалгаар эрт дээр цагаас морьтон дайчид, нүүдэлчин ард түмэн, аялагч худалдаачдын хөл цувжээ. Тухайлбал Торгоны зам, XIII зууны Чингис хааны цэрэг, 1771 оны халимагийн нүүдэл үүгээр гарч байв. 

1969 онд Зөвлөлт-Хятадын хилийн мөргөлдөөн болж байв. ЗХУ задарснаас хойш Казахстан, Хятад хоёр улсын хилийн боомт байрлаж, 1991 онд хоёр улсыг холбосон төмөр зам тавигджээ. Казахын талд «сайкан» хэмээх салхи салхилдаг учир салхин цахилгаан станц барихаар төлөвлөсөн. 

Зураг:Dzungarian Gate.png|Хиймэл дагуулаас харахад
Зураг:Western-most end of Northern Xinjiang Railway.jpg|Хятадын «Алашанькоу» өртөө

## Зүүлт, тайлбар
Ангилал:Даваа
Ангилал:Казахстаны даваа
Ангилал:Шинжааны даваа
Ангилал:Түүхэн зам
Ангилал:Хятадын тээврийн түүx
Лос Аламосын Үндэсний Лаборатори

thumb|right|Лос Аламосын Үндэсний Лабораторийн лого
**Лос Аламосын Үндэсний Лаборатори** (англ. Los Alamos National Laboratory) нь АНУ-ын цөмийн зэвсэг бүтээдэг хоёр гол лаборатор төв байгууламжийн нэг юм. Тус лаборатор нь Нью-Мексик мужийн Лос Аламос дүүрэгт байрладаг, 9000 үндсэн ажиллагсадтай, 120 эрчим хүчний яамны хяналтын ажиллагсадтай, 650 гэрээгээр ажиллагсадтай, жилийн төсөв нь 2,2 тэрбум доллар бүхий шинжлэх ухаан технологийн аварга цогцолбор юм. Лос Аламосын Үндэсний Лабораторид (ЛАҮЛ) үндэсний аюулгүй байдал-цөмийн технологи, сансар судлал, сэргээгдэх эрчим хүч, нанотехнологи, супер компьютерын чиглэлээр судалгаа явуулдаг. ЛАҮЛ-д их сургуулиудын эрдэмтэд ба оюутнууд олноороо ирж хамтарсан судалгааны ажил хийдэг. Үндсэн ажиллагсадынх нь 33% нь физикчид, 25% нь инженерүүд, 16% нь химичид ба материал судлаачид, үлдсэн нь математикчид, тооцоолон бодохын эрдэмтэд, биологичид, газар зүй ба бусад чиглэлийн эрдэмтэдээс бүрдэнэ. 

## Бичлэг
# ЛАҮЛ-ийн видео сан
# Судалгаа

Ангилал:АНУ-ын цөмийн эрчим хүч
Ангилал:Цөмийн судалгааны төв
Ангилал:Нью-Мексикогийн зэвсэгт хүчний байгууламж
Ангилал:Зэвсэгт хүчний цөмийн техникийн байгууламж
Ангилал:Манхэттен төсөл
Ангилал:Лос Аламос тойрог
Ангилал:АНУ-ын эрчим хүчний яам
Ангилал:Консорциум
Ангилал:1943 онд байгуулагдсан
Ангилал:1940-өөд онд барьсан
Ангилал:Индианагийн аж ахуйн нэгж
Ангилал:1996 онд байгуулагдсан
Ангилал:Түүхэн дүүрэг
17 чингэлэг спиртын хэрэг

1997 онд Монгол улсын хилээр 17 чингэлэг ачаа орж ирсэн нь гаалийн шалгалтаар хуурамч нэрээр нийтдээ 340 тонн спирт болох нь тогтоогдон эрүүгийн хэрэг үүсгэн шалгаж эхлэжээ. Энэхүү хэрэгт  "Женко" группын ах дүү Х.Баттулга, Х.Баттуул, УИХ-ын экс гишүүн Ш.Сайхансамбуу, Улсын арслан Д.Мөнх-Эрдэнэ зэрэг олон хүнийг шалгасан байна. Хэргийг шалгах явцад тэрхүү асар их спиртыг ус болгон хэргийн баримтыг хуурамчаар үйлдэн хэргийг завхруулан мартуулсан түүхтэй.  1997 оны аравдугаар сарын 5-ны шөнө тухайн үед УИХ-ын гишүүн байсан С.Билэгсайханы хувийн “Билэг” гаалийн баталгаат агуулахын хяналтын талбайд байсан 17 чингэлэг спирт гэнэт алдагдсанаар энэ түүх эхэлдэг. Тэрхүү 17 чингэлэг спиртийг жижиглэнд шилжүүлэн тооцвол нэг сая 300 мянган шил архи болох байсан гэдэг. Энэ нь монголчуудын хэдэн жилийн мансуурлын “хэрэгцээг” хангаж чадах хэмжээний спирт байсан гэсэн үг.

Тухайн үед ийм их хэмжээтэй спиртийг гааль, хил, цагдаа бүгд хуйвалдсан, урьдчилан бэлтгэсэн тохиолдолд л оруулж ирж чадах байсан. Орж ирсэн 17 чингэлэг спиртийг ариутгалын бодисоор сольж гаалийн бүртгэлд бүртгэсэн баримтыг Монгол телевизийн сэтгүүлчид хальсанд буулгасан нь дээрх хэргийн дуулианыг хоёрдугаар шатанд өрнүүлэх болсон. 17 чингэлэг спиртийн эзэн нь “Женко” компанийн захирал Х.Баттулгын ах эдүгээ “Талх чихэр” хувьцаат компанийн захирал Х.Баттуул байсан гэлцдэг.

Тэр 17 чингэлэг спиртээ нэг шөнийн дотор алга болгоод зогсохгүй хүн хөлсөлж Монгол телевизээс баримт болох хуурцгийг хулгайлуулсан нь барууны адал явдалтай киноны сюжетаас ч давж гарсан. Эцэст нь хэн ч үл мэдэх хоёр залуу хэргийг үүрснээр энэ адал явдал намжсан билээ.

Тухайн үед Монгол Улсын Ерөнхийлөгчийн анхаарлыг хүртэл татсан уг хэрэгт хуулийнхан яагаад ийм өгөөмөр сэтгэл гаргасныг ойлгох хүн байдаггүй гэлцдэг. Энэ хэргийг Монгол улсын төр засгийн эрх мэдэл бүхий албан тушаалтнууд, УИХ-ын гишүүд, бизнесийн компанийн эзэд бүлэглэн үйлдсэн бөгөөд мөн тэд нар хуйвалдан энэ хэргийг хэрэгсэхгүй болгосон юм.

Ангилал:1997 оны эрүүгийн хэрэг
Ангилал:Монгол дахь эрүүгийн хэрэг
Ангилал:Монголын нийгмийн эрх зүй
Ангилал:Зохион байгуулалттай гэмт хэрэг
Ангилал:Сүүдрийн эдийн засаг
27 вагон самрын хэрэг

БНХАУ руу 27 вагон хуш модны цайруулсан самрыг удаа дараагийн үйлдлээр гаргасан хэрэг УМБГ, Прокурорын дэргэдэх мөрдөн байцаах албанд 2010 онд шалгагдсан. Зах зээлийн ханшаар 455 тэрбум төгрөгийн үнэ бүхий их хэмжээний самар хил давуулсан хэрэгт гааль, мэргэжлийн хяналтын байцаагч, цагдаа, төмөр замын ажилтнууд нийлсэн 20 гаруй хүнийг сэжиглэн шалгаж буй.

Энэхүү самрыг Бор-Өн­дөрийн уурхайгаас олбор­лосон жонш хэмээн гаалийн бүрдүүлэлт хийлгэж, БНХАУ-ын хил давуулсан бай­­даг. Гэтэл Бор-Өндөрийн уурхайгаас олборлосон цай­руулсан самар шиг жижиг ширхэгтэй жоншийг зөвхөн ОХУ руу, лабораторийн шин­жил­гээний зориулалтаар гар­гадаг ажээ. Хятад руу бүхэл ширхэгтэй жоншийг задгай вагон дээр ачиж гаргадаг юм байна. Бор-Өндөрийн уур­хай­гаас ирсэн жонш Чойр дахь гаалиар дамжиж, хил давдаг юм байна.
Харин байцаагч нар Улаан­баатар хотоос ачсан цай­­­руулсан самрыг Чойр дээр хүлээн авч, гаалийн хя­налт бүрдүүлэлтийн бичиг хийж, улмаар Замын-Үүдээр гаргаж байжээ. Ерөнхийдөө 27 вагон самар Улаанбаатар, Чойр, Сайншанд, Замын-Үүдээр дамжин Эрээ рүү ор­сон байна. Ийм нүсэр зо­хион байгуулалттай, мафийн шинж­тэй самрын бизнесийг эн­­гийн монгол, хятад ченж, та­нил талтайгаа нийлсэн гаа­лийн хэдэн байцаагч нар хийж чадахгүй гэдэг нь ойлгомжтой.

Тодруулбал, хэрэгт холбогдуулан Говьсүмбэр аймгийн Чойр дахь гаалийн салбарын эрхлэгч Б.Лхагвадорж, байцаагч Отгонбилэг, Ч.Уранчимэг, Замын-Үүдийн гаалийн байцаагч Эрдэнэбаатар, Өлзий-Аюуш нарыг хорьж, шалгаж байна. Харин Замын-Үүдийн гаалийн байцаагч Б.Жаргалсайханыг гадуур шалгаж байгаа бол байцаагч Баасанбатыг саяхан суллажээ.
Байцаагч нар дээрх 27 вагон самрыг гурван хэсэгт хувааж хил давуулсан байдаг. Эхний 10 вагон самрыг өнгөрсөн оны 12 дугаар сард хил давуулсан бол дараагийн 17 вагон самрыг хоёр хэсэг хувааж арав вагон, долоон вагон болгон сар шинийн өмнөхөн буюу хоёрдугаар сард гаргасан аж. Ингэхдээ нэг вагонд ачсан самар тус бүрийг 25 кг-аар савласан байжээ.

Үүнээс болж Гаалийн Ерөнхий газрын удирдлагууд Чойр дахь гаалийн салбарын эхлэгч Б.Лхагвадорж, Ч.Уранчимэг нарыг ажлаас нь халж, Сайншанд дахь гаалийн газрын дарга Б.Жаргалсайханыг албан тушаал бууруулан Улаанбаатар хот дахь гаалийн байцаагч болгожээ.

Б.Жаргалсайханы оронд Гашуунсухайт дахь Гаалийн газрын даргаар ажиллаж байгаад Улаанбаатар хот дахь гаалийн орлогч дарга болсон П.Сүхбаатарыг то­мил­сон аж. Харин ГЕГ-ын дэд дарга бөгөөд Гаа­лийн хяналт, эрсдлийн удирд­­лагын газрын дарга Д.Оюунчимэгийг ажилдаа хайн­га хандсан гэдэг үндэс­лэлээр мөн шалгаж байгаа юм. Д.Оюунчимэг Мон­гол Улсаас БНХАУ-д суух Онц бөгөөд бүрэн эрхт Элчин сайд Ц.Сүхбаатарын эхнэр юм.

## Эх сурвалж
Ангилал:2010 оны эрүүгийн хэрэг
Ангилал:Монгол дахь эрүүгийн хэрэг
Ангилал:Монголын нийгмийн эрх зүй
Ангилал:Зохион байгуулалттай гэмт хэрэг
Ангилал:Сүүдрийн эдийн засаг
Алчболд

**Алчболд** нь (бас Алчиболд, Алчуболд гэх нь бий) Даян хаан, Мандухай сэцэн хатаны хөвгүүн юм.  1490 онд Очирболд, Арболдын хамт Мандухай хатанаас мэндэлсэн. Амгалан цагийн эхийг атган төрсөн учир ийн нэрийджээ. Алчиболдыг сан хөмрөг, улсын бодлогыг тэгшилж яв гэж ийм нэр өгчээ.Түүний нэрийг Монголын зарим нэг номнуудад Алчиболд, Алчуболд хэмээн нэрлэх явдал байдаг. Энэ нь Монгол бичгийн бичлэгтэй холбоотой. Харъяат аймаг нь Өвөр Халхын 5 отог буюу аймаг байсан бөгөөд түүний үр удам нь Өвөр Халхын Жарууд, Баарин, Үжээд, Хонгирад, Баяд эд нар болой.

## Хойчис 
* Алчуболд ноён
** Хургач Хасар ноён
*** Убаши үйзэн: жарууд отогийг эзэмшив.
****Баяндара илдэн ноён
*****Жунту хаан
******Абатай найч хаан
*******засаг, төрийн бэйл Чингэбуу: жарууд зүүн хошууны анхны засаг ноён
*****Жонон үйзэн ноён: Эдний үрс Жуучдын ноён болсон.
*****Харбабай дүүрэн: түүний үрс манжийн найман хошуунд багтсан.
*****Шарбабай хангил: түүний 7 хөвүүдийн 4 нь Жаруудын арвадын ноёд болж, 3 нь Бээжинд шилжин суусан.
*****Анх дархан баатар: Түүний үр Харнуудын ноён бүлгээ.
*****Хувилт дүүрэн: Түүний үрс Чахудын ноён бүлгээ.
**** Тобуу мэргэн: 6 хөвүүдтэй. 
**** Тоди дурал ноён
*****Бага дархан хошууч
*****Баярт дайчин
*****Сабун дархан баатар
******тэргүүн зэрэг тайж Асаяа
******засаг, төрийн бэйл Сангар: жарууд баруун хошууны анхны засаг ноён
*******засаг, төрийн бэйл Бадари
******Хугчин
******Муухятад
******Туба
******Байбуг
******Худагч
*****Сонин заргач
*****Мани чинбаатар
*****Шушхай бөх
*****Хайсан гүүш
*****Зайсан хүүхэн
***Субухай дархан үйзэн ноён: баарин отогт эзэн суув.
****Буянт тайж
****Бага баатар ноён
*****Өвөгдэй хунтайж
******төрийн эфү, хошууны бэйс Сэрэн: Баарин зүүн хошууны анхны засаг ноён.
*****Шадар
******улсын эфү, төрийн жүн ван Сэвдэн: Баарин баруун хошууны анхны засаг ноён.
*** Убан Буйма догшин: хонгирад отогт эзэн суув. Баарины зүүн хошуунд багтсан.
****Бага дархан ноён: 4 хөвүүдтэй.
****Зоригт ноён: 2 хөвүүдтэй.
***Сонин дайчин: баяд отогийн эзэн суув. Түүний үрс манжийн найман хошуунд багтсан.
***Шухай зоригт хун баатар: үжээд отогийн эзэн суув.  Түүний үрс манжийн найман хошуунд багтсан.

## Ашигласан ном 
* Лувсанданзан “Алтан товч” УБ., 1990 хэвлэлд бэлтгэсэн Ц.Шагдар
* Рашпунцаг "Болор эрих" монгол бичгээс хөрвүүлж, тайлбар зүүлт хийсэн М.Баярсайхан, Ч.Нэргүй, Д.Бүдсүрэн. УБ., 2006. Дэд боть

Ангилал:1490 онд төрсөн
Ангилал:16-р зуунд өнгөрсөн
Ангилал:Боржигин

## Эшлэл
Маттео Ренци

**Маттео Ренци** (, *1975 оны нэгдүгээр сарын 11-нд Флоренц хотод төрсөн*) — Италийн улс төрч,  лидер (нарийн бичгийн дарга) бөгөөд 2014 оны нэгдүгээр сарын 22-ноос Засгийн газрын тэргүүнээр томилогдон ажиллаж байгаа. Түүний хувьд төрж өссөн Флоренцынхоо мужийн тэргүүн (2004—2009), хотын захирагчаар (2009—2014) тус тус ажиллаж байлаа.

## Товчхон
Маттео Ренци бол дөрвөн хүүхэдтэй айлын дээрээсээ хоёр дахь бөгөөд эцэг, эх нь хоёул Флоренц мужийн Тоскана дүүргийн   захиргаанд ажилладаг байсан тул Ренцийн хожмын улс төрийн зам хөөх хүслийг хөтлөсөн байх нь лавтай. Ренци хууль цаазийн мэргэжлээр Флоренц их сургуулийг дүүргэжээ. Оюутан ахуй цагтаа мэтгэлцээн, үзэл сурталжсан бүлгэмийн ажилд идэвхитэй оролцдог байв. 1996 онд сургуулиа дүүргээд Ардын намд элсэж, 1999 онд Флоренц мужийн намын хорооны нарийн бичгийн даргаар хэсэг хугацаанд ажиллажээ. 2002 онд намын гишүүнчлэлээ солин Маргаритка буюу Ардчилсан намын гишүүнээр элсч, түүнийг 2004 онд мужийн тэргүүний сонгуульд намаас нь нэр дэвшүүлж, 59 хувийн саналаар сонгогдож байв. Түүнчлэн Ренци 2009 онд Флоренц хотын захирагчаар томилогдсон билээ. Шинэ намын бүтэц бүрэлдэхүүн өргөжин тэлж хүч зузаатгасан үед Ренци нарийн бичгийн даргын сунгаанд өрсөлдөж, 2012 онд 39 хувийн саналаар Луижи Берсанид ялагдсан ч 2013 онд 68 хувийн саналаар ялж ерөнхий нарийн бичгийн даргаар томилогдон ажиллаж болсон юм. Ялалт байгуулж засаг барих эрхтэй болсон Ардчилсан намын удирдах зөвлөлөөс 2014 оны хоёрдугаар сарын 14-нд Засгийн газрын тэргүүний суудалд дэвшүүлж, хоёрдугаар сарын 17-нд Ренциг ерөнхийлөгч Жиоржио Наполитано баталсанаар, хоёрдугаар сарын 22-нд тангараг өргөж 39-хөн насандаа 84 дэх Ерөнхий сайдын ажилдаа орсон билээ.

## Эшлэл
## Цахим холбоос 
*Сайд нарын зөвлөлийн тэргүүн 
*Ренцийн албан ёсны цахим хуудас 
*Намын цахим хуудас 

Ангилал:Италийн ерөнхий сайд
Ангилал:Флоренцын засаг дарга
Ангилал:21-р зууны улс төрч
Ангилал:Италиа Вива Намын гишүүн
Ангилал:Италийн Ардчилсан Намын гишүүн
Ангилал:21-р зууны эрх зүйч
Ангилал:Флоренцын хүн
Ангилал:Италичууд
Ангилал:1975 онд төрсөн
Цөмийн Шинжилгээний Нэгдсэн Институт

**Цөмийн Шинжилгээний Нэгдсэн Институт** (орос. Объединённый институт ядерных исследований, ОИЯИ) нь ОХУ-ын Москва мужийн Дубна хотод байрладаг, Оросын цөмийн судалгааны төв болно. Тус төв нь 5500 ажиллагсадтай, 1200 судлаачидтай, үүнээс 1000 орчим нь 18 гишүүн орнуудын эрдэмтэд байдаг. Институт нь онолын физик, энергийн физик (эгэл хэсгийн физик), хүнд ионий физик, нягтруулсан материйн физик, цөмийн реакц, нейтроны физик, мэдээллийн технологийн гэсэн долоон лабраторитой. 

Төвд ашиглагддаг гол төхөөрөмжид нь нуклетрон хэт дамжуулагч хурдасгуур (эгэл энерги: 7 GeV), гурван изохроник циклотрон (120, 145, 650 MeV), фазатрон (680 MeV), синхрофазатрон (4 GeV) багтана. Энэ төвд мөн хурдтай пульсийн реактороор (1500MW) 19 дэд салбраар нейтроны урсгалыг хүлээн авдаг. 

Энэ төвд Монголын цөмийн физикчид 1960-аад оноос эхлэн хамтран ажиллаж цөмийн физикийн шинжлэх ухаанд чухал хувь нэмрээ оруулсаар ирсэн.

## Бичлэг
# Видео сан
# Танилцуулга
# 2013 онд ОИЯИ-д Монголын төлөөлөгчид зочилсон нь

Ангилал:Оросын судалгааны хүрээлэн
Ангилал:Цөмийн судалгааны төв
Ангилал:ЗХУ-ын шинжлэх ухаан
Ангилал:Москва муж
Ангилал:Цөмийн физик
Европын Цөмийн Судалгааны Байгууллага

**Европын Цөмийн Судалгааны Байгууллага** (, , товч. **CERN**) нь Швейцарын Женевийн хойд хэсэгт байрладаг (46°14′3″N 6°3′19″E), 1954 онд нээгдсэн дэлхийн хамгийн том эгэл физикийн лабратори юм. Европын нийт 20 орны гишүүнчлэлтэй. 

Тус төв нь 2400 үндсэн ба 1500 хагас цагийн ажилтан, 10000 орчим түр зочлогч эрдэмтэн, инженерийн ажиллагсадтай, нийт 113 улсын 608 их сургууль, судалгааны төвүүдтэй хамтран ажилладаг. 

CERN-ий гол ач холбогдол нь хамгийн том цөмийн хурдасгуурыг ажиллуулж, хэт энергийн физикийн судалгаанд гол дэд бүтэц болж, ингэснээрээ өмнө нь боломжгүй байсан хэд хэдэн томоохон туршилтыг хийж, шинжлэх ухааныг урагшлуулах алхмыг хийсэн юм. Энд 1989 онд World Wide Web (WWW)-ийг инженер Тим Бернерс-Ли анх нээж, интернэтийн хөгжлийг шинэ түвшинд гаргасан. 2012 онд олон улсын физикчид тус төвийн цөмийн хурдасгуур дээр Хигсийн босоныг баталж, физикийн шинжлэх ухааны шинэ хуудсыг нээсэн билээ.

## Бичлэг
# CERN-ий видео сан
# CERN-ий цөмийн хурдасгуур
# CERN-ий цөмийн хурдасгуур
# CERN-д Хигсийн босоныг хайсан нь

## Цахим холбоос 
* Албан ёсны цахим хуудас


Ангилал:Физикийн судалгааны байгууламж
Ангилал:Европын байгууллага
Ангилал:Швейцарын шинжлэх ухааны байгууллага
Ангилал:Женевийн боловсрол
Ангилал:Женев дэх олон улсын байгууллага
Ангилал:Женев кантоны барилга байгууламж
Ангилал:Товчилсон үг
1991-1992 оны НБА-гийн улирал

**1991-1992 оны НБА-гийн улирал** — Үндэсний сагсан бөмбөгийн холбооны 46 дахь улирал юм.

## Хүснэгт 
: *Х = Хожил, Хд = Хожигдол, Х% = Хожлын хувь*

|width="4%"|
|width="48%"|

|}

## Эшлэл 
* 1991-92 NBA Season Summary

#1991/92
НБА
Марафон

thumb|Стокхольмын марафон. 2009 он.

42 километр 195 метр (26 бээр 385 яард) буюу хамгийн хол зайд гүйж уралдахыг **марафон** гүйлт гэдэг.

**Марафон** 1896 оноос орчин цагийн олимпын наадмын нэгэн төрөл болж орсон. 40 км, 42.75 гэх мэт өөрчлөгдөж байгаад 1924 онд одоогийнхоо зайг тогтоод дахиж өөрчлөөгүй. Жил бүр дэлхий даяар 800 гаруй марафон уралдааны дотроос Бостоны марафон, Чикагогийн марафон, Лондоны марафон, Берлиний марафон зэрэг 7 тэргүүлэх уралдааныг хамгийн алдартай бөгөөд нэр хүндтэй гэж үздэг. 

Монгол улсад 2009 оноос Улаанбаатар Марафон зохиогдож маш олон оролцогчтойгоор жил бүрийн хавар зохиогдож байна. 2017 оны Улаанбаатар Марафонд хамгийн олон оролцогч буюу 33000 гаруй хүн дэлхийн 17 орноос оролцжээ.

## Бусад төрлүүд
Хэт холын зайн гүйлтийн төрлүүд 100-200км зайг туулж хэд хоногоор уралддаг холын зайн гүйлтийн тэмцээнүүд олон улсад зохиогддог бөгөөд үүнийг албан ёсоор Олон Улсын Хөнгөн Атлетикийн Холбооноос оролцож зохиодоггүй зөвхөн тухайн улсын сонирхогчид нэгдэж тэмцээнийг зохиодог байна. 

## Дэлхийн дээд амжилт 
* Сүүлийн таван удаагийн дэлхийн дээд амжилт шинэчлэн тогтоолт:
### Эрэгтэй
### Эмэгтэй
## Мөн үзэх 
*Бат-Очирын Сэр-Од

## Цахим холбоос 

Ангилал:Холын зайн гүйлт
Ангилал:Хөнгөн атлетикийн төрөл
1981-1982 оны НБА-гийн улирал

**1981-1982 оны НБА-гийн улирал** — Үндэсний сагсан бөмбөгийн холбооны 36 дахь улирал юм.

## Хүснэгт 
: *Х — хожил, Хд — хожигдол, Х% — хожлын хувь, Тх — тэргүүлэгчээс хойно.*

|width="4%"|
|width="48%"|

|}

## Хасагдах шатны тоглолт 
## Улирлыг дундаж үзүүлэлтээр тэргүүлэгчид 
## Улирлын шагналын эзэд 
* **Улирлын MVP:** Мозес Мэлоун, Хьюстон Рокетс
* **Шувтаргын тоглолтын MVP:** Мэжик Жонсон, Лос-Анжелес Лейкерс
* **Шилдэг залуу тоглогч:** Бак Уильямс, Нью-Жерси Нетс
* **Шилдэг дасгалжуулагч:** Жин Шу, Вашингтон Буллетс

* **Бүх оддын нэгдүгээр баг:**
** Д Ларри Бёрд
** Д Жулиус Ирвинг 
** Т Мозес Мэлоун
** Х Жорж Гервин
** Х Гас Уильямс

* **Бүх оддын хоёрдугаар баг:**
** Д Алекс Инглиш
** Д Бернард Кинг
** Т Роберт Пэриш
** Х Мэжик Жонсон
** Х Сидни Монкриф

* **Холимог шинэ оддын баг**
** Келли Трипучка
** Жей Винсент
** Айзея Томас
** Бак Уильямс
** Жефф Ралэнд

* **Бүх оддын хамгаалалтын нэгдүгээр баг:**
** Бобби Жонс
** Дэн Раундфилд
** Колдуэлл Жонс
** Майкл Купер
** Деннис Жонсон

* **Бүх оддын хамгаалалтын хоёрдугаар баг:**
** Ларри Бёрд
** Лонни Шелтон
** Жек Сикма
** Квинн Бакнер
** Сидни Монкриф

## Эшлэл 
## Холбоос
* 1981-1982 NBA Season Summary

#1981/82
НБА
1980-1981 оны НБА-гийн улирал

**1980-1981 оны НБА-гийн улирал** — Үндэсний сагсан бөмбөгийн холбооны 35 дахь улирал юм.

## Хүснэгт 
: *Х — хожил, Хд — хожигдол, Х% — хожлын хувь, Тх — тэргүүлэгчээс хойно.*

|width="4%"|
|width="48%"|

|}

## Хасагдах шатны тоглолт 
## Улирлыг дундаж үзүүлэлтээр тэргүүлэгчид 
## Улирлын шагналын эзэд 
* **Улирлын MVP:** Жулиус Ирвинг, Филадельфия 76
* **Шувтаргын тоглолтын MVP:** Седрик Максвелл, Бостон Селтикс
* **Шилдэг залуу тоглогч:** Даррелл Гриффит, Юта Жаз
* **Шилдэг дасгалжуулагч:** Жек Маккинни, Индиана Пейсерс

* **Бүх оддын нэгдүгээр баг:**
** Д Жулиус Ирвинг
** Д Ларри Бёрд 
** Т Карим Абдул-Жаббар
** Х Жорж Гервин
** Х Деннис Жонсон

* **Бүх оддын хоёрдугаар баг:**
** Д Маркес Жонсон
** Д Эдриан Дэнтли
** Т Мозес Мэлоун
** Х Отис Бёрдсонг
** Х Нейт Арчибальд

* **Холимог шинэ оддын баг**
** Жо Бэрри Кэрролл
** Даррелл Гриффит
** Ларри Смит
** Кевин Макхейл
** Келвин Рэнси

* **Бүх оддын хамгаалалтын нэгдүгээр баг:**
** Бобби Жонс
** Колдуэлл Жонс
** Карим Абдул-Жаббар
** Деннис Жонсон
** Майкл Рэй Ричардсон

* **Бүх оддын хамгаалалтын хоёрдугаар баг:**
** Дэн Раундфилд
** Кермит Вашингтон
** Жорж Жонсон
** Квинн Бакнер
** Дадли Брэдли
** Майкл Купер

## Эшлэл 
## Холбоос
* 1980-1981 NBA Season Summary

#1980/81
НБА
Цөмийн хаягдал

**Цөмийн хаягдал** бол цөмийн реактороос үүсч бий болдог. Энэ нь цөмийн реакторт үүссэн цөмийн хуваагдлын бүтээгдэхүүнүүд болон транс-ураник элемэнтүүд агуулж байдаг.

Маш өндөр цацраг идэвхтэй ба их хэмжээний дулаан ялгаруулдаг. Цөмийн хаягдал нь өндөр түвшний хаягдалд хамаардаг.

Цөмийн ашигласан түлш бол цөмийн эрчим хүчний реакторт ашиглаж дууссан түлш бөгөөд өөртөө уран, плутони мөн тэдгээрийн задралын болон хуваагдлын бүтээгдэхүүнүүд агуулсан байдаг.

Зарим улсад ашигласан түлшээ шууд цөмийн хаягдалд тооцдог бол зарим улсад түүнийгээ дахин боловсруулж уран, тори, плутонийг хуваагдлын бүтээгдэхүүнүүдээс нь салгах үйл ажиллагаа явагддаг байна.

Аль ч тохиолдолд өндөр түвшний хаягдал гэдэг бол аюул өндөртэй бөгөөд зохицуулах нарийн технологи шаардлагатай.

## Бусад цацраг идэвхит хаягдал
Цөмийн цахилгаан станцад ажиллагсадын хамгаалах хувцас, маск, нэг удаагийн цэвэрлэгээний хэрэгсэл гээд өдөр бүр хэдэн арван торх хаягдал гарч байдаг. Тэдгээрийг цацрагаас хамгаалсан тугалган торхонд хийж газарт далд булдаг. Японд гэхэд нийт 700 000 торх цөмийн цацрагт хаягдал 2009 оны байдлаар хураагдаж баггүй бэрхшээл үүсгэж байсан.
Ангилал:Хаягдал
Ангилал:Цацраг идэвхт задрал
Ангилал:Цөмийн эрчим хүч
Стив Нэш

**Стивен Жон "Стив" Нэш** (; 1974 оны хоёрдугаар сарын 7, ӨАБНУ, Иоханнесбург) — Канадын мэргэжлийн сагсан бөмбөгчин бөгөөд НБА-гийн домогт тоглогч. Түүний НБА-д гүйцэтгэсэн оновчтой дамжуулалтын тоо 2013 онд арван мянга давж уг амжилтаа бүх цаг үеийн тавдугаарт эрэмбэлүүлсэн. 2005 болон 2006 онуудад улирлын үнэ цэнэтэй тоглогчийн шагналын эзэн болж байв. Төр засгаасаа амжилтаа үнэлүүлэн  2007 онд шагнуулсан.. 

Нэш хууль зүйн ухааны доктор зэрэгтэй. 

## Замнал
Стив Нэш 1996 оны драфтын 15 дахь сонголтоор Финикс Санз багт очиж байв. 

Тэрээр сагсан бөмбөгчин болоогүй байсан бол хөлбөмбөгчин байжээ.

1998 онд Даллас Маверикс багт шинэхэн тоглогч Дирк Новицкитой очиж, зургаан жилийн турш НБА-гийн хамгийн сайн хослол болон тоглож байлаа. Нэш 2004-2005 оны улиралд Финикс Санз багтаа эргэн ирж, шилдэг тоглолтоо гайхуулан 2005 (15.5 оноо, 11.5 дамжуулалт дунджилсан), 2006 (18.3 оноо, 10.5 дамжуулалт дунджилсан) оны улирлын шилдэг тоглогч, түүнчлэн бүх оддын тоглолтонд гурван удаа сонгогдон оролцож Финикс багийн түүхэндээ хасагдах шатны тоглолтуудад амжилттай тоглоход нь түлхүүр тоглогч нь байсан түүний оролцоо онцгой байлаа. 2012 оны долоодугаар сарын 11-нд Лос-Анжелес Лейкерс баг гэрээ байгуулан элсүүлсэн юм. Шинэ багтаа тоглох анхны улирал Нэшийн хувьд НБА дахь 17 дахь улирал нь байсан ч нурууны бэртлийн улмаас нилээд олон тоглолтуудад оролцоогүй юм. Нэш 2013 оны нэгдүгээр сарын 8-нд Хьюстон багтай тоглосон тоглолтонд 10000 дахь дамжуулалтыг өгсөнөөр НБА-гийн түүхэнд нэрээ тавдугаарт бичүүлжээ. 

Нэш Сиднейн зуны олимпт Канадын шигшээг ахлан оролцож байв.

## Лавлах холбоос 
## Цахим холбоос 
* Стив Нэш - NBA.com
* Стив Нэш

Ангилал:Канадын шигшээ багийн сагсан бөмбөгчин
Ангилал:Бүх оддын тоглолтонд оролцогч
Ангилал:НБА-гийн тоглогч
Ангилал:Финикс Санс багийн тоглогч
Ангилал:Даллас Маверикс багийн тоглогч
Ангилал:Лос-Анжелес Лейкерс багийн тоглогч
Ангилал:Сагсан бөмбөгийн холбон тоглогч
Ангилал:2000 оны зуны олимпод оролцогч
Ангилал:Канадын олимпын оролцогч
Ангилал:Канадын одон шагналтан (офицер)
Ангилал:Британийн Колумби одон шагналтан
Ангилал:Сагсан бөмбөгийн алдрын танхимын гишүүн
Ангилал:Канадын хүн
Ангилал:Их Британичууд
Ангилал:1974 онд төрсөн
Ник Янг

**Ник Янг** (, *1985 оны зургаадугаар сарын 1-нд Калифорни мужийн Лос-Анжелес хотод төрсөн*) — Америкийн сагсан бөмбөгчин бөгөөд Үндэсний сагсан бөмбөгийн холбооны Лос-Анжелес Лейкерс багийн тоглогч юм.

## Намтар
Янг Өмнөд Калифорнигийн их сургуулиас 2007 онд драфтад оролцож, №16 дахь сонголтоор Вашингтон Уизардс очиж тэндээ таван жил тогложээ. Энд тоглох хугацаандаа 2011 оны нэгдүгээр сард Сакраменто Кингc багтай тоглосон тоглолтон дээр 43 оноо авч шилдэг үзүүлэлтээ тогтоож байв. Түүнчлэн 2010-2011 оны улиралд 64 тоглолтын дунджаар 31.8 минутыг талбай дээр өнгөрүүлж, 17.1 оноо дунджилж байлаа. Түүний хувьд ихэнхи төлөв талбайн зүүн хэсгээр довтолгоонд оролцдог бөгөөд дамжуулалт, бөмбөг авалт, таслалт зэрэг бусад үзүүлэлт нь төдийлөн өндөр байдаггүй. 2012 оны гуравдугаар сарын 15-нд Лос-Анжелес Клипперс багтай гурван жилийн гэрээ байгуулсан ч баг нь түүнийг 2012 оны долоодугаар сарын 12-нд Филадельфия Севенти Сиксерс багт тоглуулахаар шилжүүлсэн ажээ.

2013 оны долоодугаар сарын 11-нд Лос-Анжелес Лейкерс багтай гэрээ байгуулсан. Улирлыг тун тааруухан эхлүүлсэн Лейкерст Янг өөрийгөө харуулах боломжийг бүрэн ашигласан гэхэд болох юм. Улирлын хэд хэдэн тоглолтуудад багаа оноо авалтаар тэргүүлж ярианы сэдэв болж байсан билээ.

## Эшлэл
## Холбоос
*

Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Лос-Анжелес Лейкерс багийн тоглогч
Ангилал:Сагсан бөмбөгийн шидэгч-хамгаалагч
Ангилал:Сагсан бөмбөгийн жижиг довтлогч
Ангилал:Америкчууд
Ангилал:1985 онд төрсөн
Тавнан овог

**Тавнан** гэж Чингис хаан охин дүү Тэмүлэнгээ эрд гарахад нь дагуулан явуулсан боржигод овгийн нэг хэсэг юм. 1680 аад оны үед улс төрийн хувьд ар халхын 3-н  хан, Хотгойдын алтан ханы улс, Өндөр гэгээн зэрэг шажны мяндагтаны шавь нараас тусдаа бие даасан байдалтай Сэлэнгийн адаг Цөх голоор нутаглаж байжээ.
Дундговь Дорноговь Хэнтий Төв аймгуудад нутаглан суудаг.Оросын буриадад нэг хэсэг нь бий.Бөх Бэлгүтэйн хувь улс гэх мэдээлэл ч байдаг.
Ангилал:Монгол овог аймаг
Жордан Фармар

**Жордан Фармар** (; 1986 оны арваннэгдүгээр сарын 30 ,Калифорни, Лос-Анжелес) — Америкийн мэргэжлийн сагсан бөмбөгчин бөгөөд «Даруссафака» багийн тоглогч. 2006 оны НБА драфтын №26. 

Эхнэр — Жилл Оукс хэмээх хөлбөмбөгчин. 
## Замнал
Фармар Туркийн «Анадолу Эфестэй» 3 жилийн 15 сая долларын гэрээгээр 2013 он хүртэл тоглоод «Лос-Анжелес Лейкерст» элссэн юм. 2014 оны хоёрдугаар сарын 28-нд «Сакраменто Кингзийн» эсрэг (**126**:122, нэм.ц) хувийн дээд 30 оноогоо авахдаа холын зайнаас арав довтолж наймыг амжилттай болгожээ.

## Лавлах холбоос
## Гадны холбоос
* Farmarlive.com Жордан Фармарын цахим хуудас
* Профайл - nba.com
* Үзүүлэлт

Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Лос-Анжелес Лейкерс багийн тоглогч
Ангилал:Нью-Жерси Нетс багийн тоглогч
Ангилал:Лос Анжелес Клипперс багийн тоглогч
Ангилал:Сагсан бөмбөгийн холбон тоглогч
Ангилал:Америкчууд
Ангилал:1986 онд төрсөн
Стамбул

Туркээр **Истанбул** (İstanbul) гэж галиглахаар бичээд **Стамбул** [ɯsˈtambuɫ] гэж галиглахуйц хэлдэг хот бол Турк улс төдийгүй Европ тивийн хамгийн том хот, хотын бөөгнөрөл, улсынхаа эдийн засаг, соёл, түүхт үйл явдлын төв, дэлхийн гуравдугаар их хот юм. 

НТӨ 660 онд үүсч  337 онд **Константинополь** (Κωνσταντινούπολις) гэдэг нэртэй болж, грек Византын нийслэл  (395–1204, 1261–1453), XV зуунаас турк Османы нийслэл (1453–1922) болж байгаад БНТУ-ын үед нэрээ ч (1930), нийслэлийн эрхээ ч (Анкарад) алджээ.

Стамбул Хар тэнгис Гантиг тэнгис хоёрын дундах Босфорын хоолой дээгүүр гарсан гүүр, доогуур холбосон хоолойгоор Ази, Европыг холбосон боомт хот юм. 

2012 оны байдлаар 11.6 сая хүнтэй байна. 1985 онд түүхэн газрууд нь ЮНЕСКО-гийн Дэлхийн өвийн жагсаалтад орсон байна.

## Газар зүй  
### Цаг уур 
## Зураг

Зураг:Istanbul and Bosporus big.jpg|Эгц дээрээс харсан зураг
Зураг:Şişli-Mecidiyeköy Station in November 2022.jpg|«Жевахир» их дэлгүүр
Зураг:Sultan Ahmed Mosque, Istambul.jpg|Лалын «Цэнхэр сүм»
Зураг:Halic.png|Стамбул хот
Зураг:Taksim Square.jpg|Таксимын талбай
Зураг:Metrobus Istanbul 2010.jpg|Автобусны зам ба автомашины зам

## Тэмдэглэл 
## Эх сурвалж 
## Цахим хуудас 
* Стамбул хотын албан ёсны сайт
* Стамбул мужийн засаг дарга
* 1946, 1966, 1982, 2005 онуудын газрын зураг


Ангилал:Азийн суурин
Ангилал:Далайн боомттой суурин
Ангилал:Европын суурин
Ангилал:Саятан хот
Ангилал:Стамбул аймгийн суурин
Ангилал:Туркийн их сургуулийн хот
Ангилал:Туркийн урьдын нийслэл
1982-1983 оны НБА-гийн улирал

**1982-1983 оны НБА-гийн улирал** — Үндэсний сагсан бөмбөгийн холбооны 37 дахь улирал юм.

## Хүснэгт 
: *Х — хожил, Хд — хожигдол, Х% — хожлын хувь, Тх — тэргүүлэгчээс хойно.*

|width="4%"|
|width="48%"|

|}

## Хасагдах шатны тоглолт 
## Улирлыг дундаж үзүүлэлтээр тэргүүлэгчид 
## Улирлын шагналын эзэд 
* **Улирлын MVP:** Мозес Мэлоун, Филадельфия-76
* **Шувтаргын тоглолтын MVP:** Мозес Мэлоун, Филадельфия-76
* **Шилдэг залуу тоглогч:** Терри Каммингс, Сан-Диего Клипперс
* **Шилдэг хамгаалан тоглогч:** Сидни Монкриф, Милуоки Бакс
* **Шилдэг зургаа дахь тоглогч:** Бобби Жонс, Филадельфия-76
* **Шилдэг дасгалжуулагч:** Дон Нельсон, Милуоки Бакс

* **Бүх оддын нэгдүгээр баг:**
** Д Ларри Бёрд
** Д Жулиус Ирвинг 
** Т Мозес Мэлоун
** Х Мэжик Жонсон
** Х Сидни Монкриф

* **Бүх оддын хоёрдугаар баг:**
** Д Алекс Инглиш
** Д Бак Уильямс
** Т Карим Абдул-Жаббар
** Х Жорж Гервин
** Х Айзея Томас

* **Холимог шинэ оддын баг**
** Терри Каммингс
** Кларк Келлогг
** Доминик Уилкинс
** Жеймс Уорти
** Куинтин Дэйли

* **Бүх оддын хамгаалалтын нэгдүгээр баг:**
** Бобби Жонс
** Дэн Раундфилд
** Мозес Мэлоун
** Сидни Монкриф
** Деннис Жонсон
** Морис Чикс

* **Бүх оддын хамгаалалтын хоёрдугаар баг:**
** Ларри Бёрд
** Кевин Макхейл
** Три Роллинс
** Майкл Купер
** Ти Ар Данн

## Эшлэл 
## Холбоос
* 1982-1983 NBA Season Summary

#1982/83
НБА
Барсболд үлэг гүрвэл

**Барсболд** (англ. Barsboldia) нь том Хадросаврид төрлийн галуун хошуут үлэг гүрвэл бөгөөд Монгол улсын Өмнөговь аймгийн Нэмэгт уулнаас анх олдсон болно. Энэ зүйлийн зөвхөн хэсэг нурууны яс, хэсэг аарцагны яс, зарим хаврига олдсон. Монголын нэрт палеонтологич Ринчений Барсболдын нэрээр энэ зүйлийг палентологийн шинжлэх ухаанд бүртгэсэн. 

Ангилал:Палеонтологи
Ангилал:Үлэг гүрвэлүүд
Ангилал:Орнитопод
Квант хими ба хатуу биеийн физикийн програмнууд

**Квант химийн комьпютерын програм** нь квант химийн аргыг ашиглан химийн тооцооллыг хийдэг програм юм. Үүнээс ихэнх нь Хартри-фок (HF) ба пост-Хартри-фок (post-HF) аргыг ашигладаг. Мөн нягтралын функцын онол (DFT), молекулын механик эсвэл хагас империк квант химийн аргачиллууд энд хамаарагддаг. Эдгээр програмнууд нь нээлттэй эхтэй ба зарагддаг хувилбараар байхаас гадна, ихэнх нь том хэмжээтэй хэд хэдэн дэд програмтай, олон жилээр бүтээгдсэн байдаг. (Энэ хуудасны англи хувилбар руу нь орж програмны нэрэн дээр дарж нарийн мэдээлэл ба линк рүү нь орж болно.)

† "Academic": academic (no cost) license possible upon request; "Commercial": commercially distributed.

‡ Support for periodic systems (3d-crystals, 2d-slabs, 1d-rods and isolated molecules): 3d-periodic codes always allow the simulation of systems with lower dimensionality within a supercell. Specified here is the capability for actual simulation within lower periodicity.

1 The CAMPOS project (which includes Dacapo) states that all code is GPL. The Dacapo distribution itself does not contain any license information.

2 QuanPol is a full spectrum and seamless (HF, MCSCF, GVB, MP2, DFT, TDDFT, CHARMM, AMBER, OPLSAA) QM/MM package integrated in GAMESS-US. 

3 Through Ascalaph

4 Through interface to MOPAC

5 Using exact exchange DFT

6 Distributed with Quantum ESPRESSO

7 Web service integrating MPQC.

8 TeraChem is the first fully GPU-accelerated quantum chemistry software.

9 Atomistix ToolKit also contains finite-bias NEGF electron transport calculations with open boundary conditions.

10 Through CRYSCOR program.

11 However, available in the Schrödinger Suite.

## Бусад програмууд 
* AIMPRO
* Ascalaph Designer
* PWPAW / Atompaw
* Deneb
* deMon2K
* DFTB+

* Fireball
* FSatom
* MAPS
* NRLMOL
* ParaGauss
* PARATEC

* PARSEC
* Petot
* QMCPACK
* Socorro
* S/PHI/nX
* SPR-KKR

## Эшлэл 
Ангилал:Тооцооллын хими
Ангилал:Химийн программ хангамж
Ангилал:Химийн жагсаалт
Ангилал:Физикийн жагсаалт
Гэри Пэйтон

**Гэри Дуэйн Пэйтон** (, *1968 оны долоодугаар сарын 23-нд Калифорни мужийн Окленд хотод төрсөн*) — Америкийн мэргэжлийн сагсан бөмбөгчин байв.

## НБА 
Пэйтонийг спортын талбарт мандаж явах үедээ Майкл Жордан, Шакил О'Нил болон Карл Мэлоун нартай энгүй сайхан өрсөлдөж байв. 1996 онд НБА-гийн шилдэг хамгаалагч болж шилдэг холбон тоглогч болохоо харуулж байсан тэрээр Орегон мужийн коллежийн багаас 1990 онд НБА-д элсэж байлаа. Пэйтон Сиэтл Суперсоникс багт элссэн анхны улирлаа 7.2 оноо, 6.4 дамжуулалт дунджилж багтайгаа 13 улирлыг үджээ. 2000 онд Сиэтл хасагдах шатанд бүсийн долоодугаар байраар гарч ирэхэд Пэйтон 82 тоглолтонд 24.2, хасагдах шатны таван тоглолтонд 25.8 оноо тус тус дунджилж байжээ. Зодог тайлах хүртэлх таван улирлыг Милуоки Бакс, Лос-Анжелес Лейкерс, Бостон Селтикс болон Майами Хит багуудад тоглож өнгөрүүлжээ. 2005-2006 онд Майами Хит багийн бүрэлдэхүүнд НБА-д түрүүлж байв. НБА-гийн бүх оддын тоглолтонд 9 удаа (1994—1998, 2000—2003) амжилттай оролцсон. Замналынхаа туршид НБА-гийн 1335 тоглолтонд оролцохдоо 21813 оноо, 5269 бөмбөг авалт, 8966 дамжуулалт, 2445 бөмбөг авалт болон 285 хаалт хийсэн байдаг ба 2013 онд үнэлэн алдрын танхимд хүндэтгэн нэрийг нь залжээ.

Гэри Пэйтон олимпын хошой аварга (1996, 2000) юм.

## Гэр бүл 
Пэйтон 1997 онд Моник Жеймс хэмээх эмэгтэйтэй гэр бүл болж, гурван хүүхдийн эцэг болжээ.

## Эшлэл 
## Холбоос 
* Гэри Пэйтон - НБА
* Үзүүлэлт - Basketball-Reference.com

Ангилал:1968 онд төрсөн
Ангилал:АНУ-ын сагсан бөмбөгчин
Ангилал:АНУ-ын шигшээ багийн сагсан бөмбөгчин
Ангилал:АНУ-ын олимпын аварга
Ангилал:Бүх оддын тоглолтонд оролцогч
Ангилал:НБА-гийн тоглогч
Ангилал:1996 оны зуны олимпод оролцогч
Ангилал:2000 оны зуны олимпод оролцогч
Ангилал:Сагсан бөмбөгийн холбон тоглогч
Ангилал:Америкчууд
Дэвид Робинсон

**Дэвид Морис Робинсон** (, *1965 оны наймдугаар сарын 6-нд Флорида мужийн Ки Уэст хотод төрсөн*) буюу хоч нь **Адмирал** — зодог тайлсан Америкийн мэргэжлийн сагсан бөмбөгчин юм.

## Намтар 
**Адмирал** хочит төвийн шилдэг тоглогч Дэвид Робинсон  суралцаж байхдаа драфтын №1 сонголтоор Сан-Антонио Спёрс багт элсэж, энэ багтаа спортын замналаа (1989-2003) дуусгасан билээ. Түүний амжилтуудыг дурдвал Олимпын аваргаар хоёр (1992, 1996), НБА-гийн аваргаар мөн хоёр (1999, 2003), 1993-1994 оны улирлын онооны аварга, 1994-1995 оны улирлын үнэ цэнэтэй тоглогчоор, улирлын бэлгэдлийн багт 10 удаа нэрлэгдэж (1991 , 1992, 1995 болон 1996 онуудад - I багт, 1994 болон 1998 - II багт, 1990, 1993 , 2000 болон 2001 - III багт), бүх оддын тоглолтонд 10 удаа оролцож, 1986 оны 
дэлхийн аваргаар тодорч, 1988 оны олимпын хүрэл медаль хүртэж байсан холбооны түүхт 50 тоглогчийн нэг билээ. Түүнийг 2009 онд алдрын танхимын гишүүн болгосон юм.

Робинсон 1994 оны хоёрдугаар сарын 17-нд Детройт Пистонс багийн эсрэг тоглолтонд квадрупл-дабл хийсэн нь одоог хүртэл эвдэгдээгүй амжилт. Дэлгэрүүлбэл, 34 оноо, 10 самбар, 10 дамжуулалт, 10 хаалтыг (түүнчлэн 2 таслалт) 43 минутанд гүйцэтгэжээ.
 
## Эшлэл 
## Холбоос 
* 
* Дэвид Робинсоны намтар
* Намтар - НБА
* Профайл - НБА
* Үзүүүлэлт - www.basketball-reference.com

Ангилал:1965 онд төрсөн
Ангилал:Сагсан бөмбөгийн төвийн тоглогч
Ангилал:АНУ-ын шигшээ багийн сагсан бөмбөгчин
Ангилал:АНУ-ын олимпын аварга
Ангилал:АНУ-ын олимпын хүрэл медальтан
Ангилал:1988 оны зуны олимпод оролцогч
Ангилал:1992 оны зуны олимпод оролцогч
Ангилал:1996 оны зуны олимпод оролцогч
Ангилал:Бүх оддын тоглолтонд оролцогч
Ангилал:НБА-гийн тоглогч
Ангилал:Америкчууд